מסע אופנועים מרגש שנחתם בהופעה של גבי ברלין התקיים היום באריאל כחלק ממסע גיוס הכספים שמנהלת משפחת בן אליעזר בחודשים האחרונים. הכספים שנתרמו ישמשו לכיסוי העלויות של ניתוח מציל חיים אותו עתידה ליאן לעבור כבר בדצמבר הקרוב.
את המסע המרגש אירגנה הינדה בן עוזיהו-ביטנסקי מאריאל במטרה לסייע לגייס עוד כספים בכדי להציל את ליאן. המסע החל בשעה 10.30 הבוקר בשער הכניסה לאריאל, שם התארגנו הרוכבים לקראת היציאה למסע. עשרות אופנוענים המשתייכים למועדוני ה”גולדווין” ו”הארלי” הגיעו כשהם רכובים על אופנועים כבדים כשעל כל אופנוע נקשר בלון ויצאו לנסיעה באריאל.
הינדה שארגנה את המסע המרגש הודתה לחיים פרנקל יושב ראש מועדון הגולווין, לעצמון בריטברט שידע לענות על כל שאלה ואירגן את החברים. עוד הודתה לאריק אליוביץ יושב ראש של אופנועי “הארלי דוידסון” וצירפה גם תודה ענקית לעזרא דושי המדהים שעזר לכנס את החברים. עוד תודה ענקית נשלחה לכל הרוכבים המדהימים שהגיעו למסע למען ליאן. לחנויות כפר השעשועים – אריאל, מקרו באריאל, הפיראט האדום, מאפיית אנטיקוביץ’, מתנ”ס גוונים אריאל ולשי אורני העומד בראשו. ליסמין זכאי, דידי עוגות, אמנון פולני, משטרת אריאל, שניר חלה, ראש העיר אלי שבירו, גבי ברלין ורפי וובלה, דור מיטל , הראלה כהן, מור מורד, יפאורה, א.ט קינוחים בע”מ, למורן מסיטי סטוק ולכל תושבי העיר אריאל הנהדרים.
בקמפיין גיוס הכספים האינטרנטי שעומד להסתיים בעוד שמונה ימים, נצברו כבר 162,992 ₪ מתוך 210,000 ₪ שמבקשים הוריה של ליאן לגייס. הקמפיין שנתרם באהבה על ידי “אריאלי פרסום ותקשורת” ומערכת החדשות “בלב החדשות” עלה לאוויר לפני כחודשיים ובו נחשפו מאות אלפי גולשים לסרטוני תמיכה מאומנים רבים כאייל גולן, שלומי שבת, לאה שבת ועוד רבים ואחרים. בנוסף, תרמו בפרוייקט כ-900 תורמים שהפכו את המסע לניתוח לאפשרי. גם מערכת “בלב החדשות” מודה לgiveback על הפלטפורמה לגיוס ההמונים ולכל מי שעזר בדרך. בנוסף, מודה המערכת לראש המועצה האזורית שומרון, יוסי דגן, לעוזרו האישי, גדי דיעי, לתומר אברהמי ממזכירות ברקן וחברי המזכירות שנרתמו למען קיום הפנינג למען ליאן. ההפנינג שהיה אמור להתקיים בסוף חודש נובמבר בוטל עקב הקדמת תאריך הנסיעה של ליאן והוריה לבית החולים ג’ון הופקינס בארצות הברית.
הוריה של ליאן אלי ויסמין, עמלים ללא הרף בגיוס התרומות ובשבועות האחרונים, הקימו דוכני התרמה קבועים בשוק בראש העין. המשפחה מודה לכל האנשים שתרמו, סייעו ועזרו להשיג את הסכומים לכיסוי העלויות של הניתוח.